
Относно: Инвестиционно предложение (ИП) „Изграждане на фотоволтаична електроцентрала за собствени нужди“, в УПИ XVIII - 851, кв. 49, гр. Пордим



УВАЖАЕМИ ГОСПОДИН СИМЕОНОВ,



Във връзка с Ваше уведомление с вх. №АО-4165/04.08.2026 г. на РИОСВ – Плевен, допълнителна информация с вх. №АО-4165-1/14.08.2026 г. за ИП „Изграждане на фотоволтаична електроцентрала за собствени нужди“, в УПИ XVIII - 851, кв. 49, гр. Пордим, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп), Ви уведомявам следното:
ИП „Изграждане на фотоволтаична електроцентрала за собствени нужди“, в УПИ XVIII - 851, кв. 49, гр. Пордим, попада в обхвата на чл. 2, ал. 2 от Наредбата за ОС.
1. Съгласно предоставената информация, предвижда се изграждане на фотоволтаична електроцентрала за собствени нужди в УПИ XVIII - 851, кв. 49, гр. Пордим. Фотоволтаичната инсталация с инсталирана мощност 15,00 kW ще включва 24 броя PV модула, монокристален тип, разположени върху покривните конструкции на сгради в имота. Произведената от централата енергия ще се използва единствено за задоволяване на собствените нужди на еднофамилна жилищна сграда (домакинство).
Генерираните отпадъци, вследствие на реализираните строително-монтажни дейности по ИП и експлоатацията на съоръжението, ще се предават за последващо оползотворяване на лица, притежаващи разрешение или регистрационни документи, издадени по реда на чл. 35 от Закона за управление на отпадъците.
Представена е скица №89 на УПИ XVIII - 851, кв. 49, гр. Пордим, заверена от Община Пордим. 
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположените защитена зона (на около 7.1 км) от мрежата НАТУРА 2000 са:
· BG0002096 „Обнова”, за опазване на дивите птици, по чл. 6, ал. 1, т. 3 и 4 от ЗБР, обявена със Заповед №РД-555/05.09.2008 г. на МОСВ (ДВ бр.84/26.09.2008 г.);
· BG0000239 „Обнова – Караман дол”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, обявена със Заповед №РД-327/31.03.2021 г. на МОСВ (ДВ бр.53/25.06.2021 г.).
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположените защитени зони BG0002096 „Обнова” и BG0000239 „Обнова – Караман дол”, по отношение на:
•	Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0002096 „Обнова”, природни местообитания и местообитания на животински видове, предмет на опазване защитена зона BG0000239 „Обнова – Караман дол”.
•	Трансформация на местообитания на видове, безпокойство или прогонване на видове животни, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на растителни и животински видове, предмет на опазване в защитени зони BG0002096 „Обнова” и BG0000239 „Обнова – Караман дол”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.


С уважение, 

